سوداندا حربی چئوریلیشین آردین‌دان رهبرلیگی الینه گئچیره‌ن حربی گئچیش شوراسینین، مسلمان قارداشلار تشکیلاتی (اخوان) منسوبلارینین درحال اؤلکه‌نی ترک ائتمه‌سینی ایستدیگی ادعا ائدیلدی.
سودان مطبوعاتین‌دا چیخان خبرلره گؤره، یئتکی‌لی مقاملار، ساییلاری ۲۰۰ دولاییندا اولان مصر وطنداشلارینا سوداندا ایستنمه‌دیکلرینی و اؤلکه‌دن بیر آن اول آیریلمالاری لازیم اولدوغونو بیلدیردی.
حربی گئچیش شوراسیندان قونویا دایر هله هر هانسی بیر آچیقلاما وئریلمه‌دی.  سودان حربی گئچیش شوراسی باشقانی ژنرال عبدالفتاح البرهان، ایلک خاریجی سفری چرچیوه‌سین‌ده مصر پرزیدنتی عبدالفتاح السیسی ایله ۲۵ می‌ده باشکند قاهیره‌ده بیر آرایا گلمیشدی.
برهانین، سیسی ایله ائتدیگی گؤروشمه‌نین آردین‌دان خاریجی ایشلر باخانی سمیح شکری و استخبارات بیریمی باشقانی عباس کامل ایله ده گؤروشدویو بیلدیریلمیشدی.
گؤروشمه‌ده سیسی‌نین، اؤلکه‌سینین سودانین گوونلیک و ثابیتلیگینی دستکلدیگینی ایفاده ائتدیگی قید ائدیلمیشدی.
حربی گئچیش شوراسی باشقان کؤمکچی‌سی ژنرال محمد حمدان داکالو دا گئچن آی قاهیره‌ده سیسی ایله بیر آرایا گلمیشدی.
مصرده‌کی سیسی رهبرلیگی، سودانی ۳۰ ایل ایداره ائد‌ن پرزیدنت عمر البشیرین ۱۱ آوریلده دئوریلمه‌سینین آردین‌دان اؤلکه‌ده رهبرلیگیه ال قویان حربی گئچیش شوراسینی دستکله‌‌ییر.
